# Tegevuse liigendamise (WBS) seadistamine

Tegevuse liigendamine tähendab projekti kõigi ülesannete nummerdamist vastavalt ülesannete struktuurile. Ülesanded nummerdatakse nii, et see kajastaks projekti struktuuri. WBS-i näidatakse puukujulisena.

WBS WBS

Seda, milline WBS sinu projektis välja näeb, saad ise seadistada. Selleks vali menüükäsk Tööriistad Määra WBS-i muster... See avab WBS-i definitsiooni dialoogi.

## WBS-i definitsiooni dialoog

WBS-i definitsiooni dialoog WBS-i definitsiooni dialoog

Kood

- Vaikimisi on see Arv, kuid WBS-i kood võib olla ka rooma numbrid või tähed, nii suur- kui väiketähed.

Eraldaja:

- Vaikimisi on eraldajaks punkt, kuid see võib olla mis tahes märk. Eraldaja määrab puu välimuse. Siinsel pildil on eraldajaks punkt.

Selle asemel et kasutada üht koodi kõigil tasemetel (näiteks 3.2.1), võib igale tasemele määrata erineva koodi. Selleks tuleb märkida kast Tasemete kasutamine ning seejärel määrata iga taseme kood ja eraldaja.

Kui näiteks soovid, et sinu puus esineks tase 1:II-B, siis tuleb tasemele 0 anda koodiks 'Arv' ja eraldajaks ':', tasemele 1 koodiks 'Rooma,suurtäheline' ja eraldajaks '-' ning tasemele 2 koodiks 'Täht,suur'.

Seda näitab järgmine pilt.

WBS-i tasemete definitsioon WBS-i tasemete definitsioon

Uue taseme määramiseks vali tasemenumber kastis nupu Lisa tase juures ja seejärel klõpsa nupule Lisa tase. Seejärel vali tasemele kood ja eraldaja.

Taseme lisamine Taseme lisamine

Taseme eemaldamiseks vali tasemenumber nimekirja esimeses veerus ja klõpsa sellele. Tasemerida tõstetakse esile, selle number muutub rasvaseks. Seejärel klõpsa nupule Eemalda. Seda näeb pildil taseme 2 näitel.

Taseme eemaldamine Taseme eemaldamine

## WBS-i koodi genereerimine

WBS-i kood genereeritakse automaatselt: projekti WBS-koodi genereerimiseks vali lihtsalt käsk Tekita WBS-kood menüüst Tööriistad.

Kui oled muutnud WBS-i definitsiooni, tasuks genereerida uus WBS.