# Bygning af simple databaser

## Indledning

For at lære dig det grundlæggende om brugen af &kexi;, kunne du bygge en enkel database som udnytter de mest grundlæggende af &kexi;s funktioner. For at forenkle, dækkes emnet avanceret databasedesign ikke her.

Start med at oprette en ny tom Telefonbog.

Når du har et tomt nyt databaseprojekt, udfør følgende skridt:

1. Konstruér databasetabeller. Læs designing-tables.

2. Indskriv data i tabeller. Læs entering-data-into-tables.

3. Design databaseforespørgsler. Læs designing-queries.

4. Design formularer. Læs designing-forms.

5. Brug formular til at indtaste data. Læs entering-data-using-forms.

## Design af databasetabeller

Først tilføjer vi to tabeller til din database: personer og telefonnumre. Disse er nøjagtigt de samme tabeller som blev beskrevet i kapitlet Databaser og regneark. En layout for personer finder du i afsnittet Dataintegritet og gyldigheg i det kapitel.

1. Vælg Indsæt Tabel i menulinjen. Du kan også bruge knappen Opret objekt: tabel i Projektnavigeringens værktøjslinje.

2. Vinduet for tabeldesign vises nu. Hvis du kigger længst oppe i designervinduet ser du at &kexi; foreslår et generelt navn såsom skabelon for den nye tabel. Tabeldesignet er ikke gemt endnu så du kan tildele et mere passende navn senere. Desuden, af samme grund, ses tabelnavnet ikke endnu i Projektnavigeringen.

### Vinduet for tabeldesign

### Vinduet for tabeldesign har følgende søjler:

- PN: Primær nøgle.

- Feltoverskrift: Feltnavnet (med andre ord, søjlenavnet) som vil være synligt ved indtastning af data.

- Datatype: et dropned-felt som indeholder en liste med datatyper, som gør det muligt at angive en hovedregel for indtastning af data i et givet felt. Hvis for eksempel datatypen heltal angives for et felt, kan brugere af databasen ikke indtaste et bogstav i dette felt.

- Kommentarer: Her kan du indtaste hvilken som helst information som er nyttig for at forstå hvad det givne felt sørgede for. Denne ekstra tekst gemmes i tabeldesignet og er kun synligt mens det konstrueres.

I vinduet Tabelkonstruktion, svarer hver linje til et enkelt felt i tabellen. Du mærker at du er i konstruktionstilstand eftersom knappen Skift til konstruktionsvisning er markeret i &kexi;s hovedværktøjslinje.

### Design af tabellen Personer:

1. Klik på cellen i søjlen Feltoverskrift i første linje og skriv navn som feltoverskrift.

   ### Anmærkninger om feltnavne og overskrifter

   - Hvert tabelfelt skal have et navn og en overskrift, de kan ikke være tomme.

   - Feltnavnet er et ord som bruges af databasen, oftest ikke synligt for brugere af databaseprogrammet. Navnet må ikke indeholde specialtegn (såsom ±, ¶, Ü) eller mellemrum. Navnet må kun indeholde bogstaver, tal og understregning "_". Brug det sidste i stedet for mellemrum eller streger.

   - Feltnavne skal indledes med et bogstav eller understregningstegn "_", aldrig med en ciffer.

   - Det spiller ingen rolle om du bruger små eller store bogstaver. I &kexi;s databasenavn er "Personer" det samme som "personer".

   - Feltoverskriften tillader på den anden side at du skriver hvilke som helst bogstaver og specialtegn. Den vises for brugeren af databaseprogrammet.

2. ### Indtast følgende felter i tabeldesignet på samme måde:

   - efternavn

   - gade

   - husnummer

   - by

3. Alle ovenstående felter undtagen husnummer har typen tekst. Ændr felttypen for husnummer til heltal. For at gøre dette, klikkes på en celle i søjlen Datatype, rækken husnummer og klik på dropned-feltets knap. Du kan også trykke på F4 eller &Alt;pil nedad. Listen med datatyper vises. Vælg typen Heltal.

   Fra nu af accepterer feltet husnummer kun heltal.

4. Konstruktionen af tabellen Personer er parat. Klik på knappen Skift til datavisning for at afslutte konstruktionen og skifte til datavisning for tabellen. Dette gør det muligt at indtaste data i tabellen.

5. Eftersom konstruktionen endnu ikke er gemt i databasen, vises dialogen Gem objekt som. Du skal angive den nye tabels navn.

   &kexi; foreslår et generelt navn såsom Tabel1. For at ændre navnet, skrives Personer i feltet Overskrift: og tryk så på returtasten eller klik på knappen O.k. Feltet Overskrift bruges til at vise tabellen for slutbrugere af databasen, f.eks. som en formular. I modsætning til navnet kan overskriften indeholde hvilke som helst tegn inklusive mellemrum og specialtegn.

   Bemærk at ved at udfylde feltet Overskrift udfyldes feltet Navn automatisk. Af bekvemmelighedsgrunde, opfyldes reglen om kun at bruge bogstaver, tal og tegnet "_". Du kan ændre indholdet i feltet Navn hvis du vil.

6. Du bliver bedt om at gå med til automatisk at tilføje en primær nøgle i tabellen. Klik på knappen Tilføj primær nøgle for at fortsætte.

7. Tabellen Personer har er oprettet og åbnet i datavisningen. Dets navn vises i projektnavigeringsfeltet.

8. Opret tabellen telefonnummer på lignende måde som tabellen personer.

9. Opret feltet person af typen Heltal og telefon af typen Tekst. Anvend ikke heltalstyperne, eftersom telefonnummer kan have mange forskellige former og præfiks.

10. Klik på knappen Skift til datavisning på værktøjslinjen og skriv overskriften Telefon ind for tabellen. Tillad at &kexi; automatisk laver en primær nøgle, som for den tidligere tabel.

&enteringdataintotables; &querydesigning; &designingforms; &enteringdatausingforms;