# Sissejuhatus

## Mis on &kivio;?

&kivio; on &koffice;'i vooskeemide ja muude skeemide loomise vahend. See võimaldab rakenduse pakutavaid kujundeid ehk trafarette leheküljel paigutades luua väga täpseid skeeme. Trafaretid võivad endast kujutada mingi protsessi erinevaid staadiume, kontoritarbeid või vooluringi osi. &kivio; pakub laialdast valikut trafarette, mis on vastavalt teemale koondatud trafaretikogudesse.

## Käesolevast käsiraamatust

See dokument kirjeldab &kivio; omadusi ja tutvustab nende kasutamist. Mõne ülesande sooritamiseks on võimalik kasutada mitut viisi. Kui võimalik, kirjeldatakse vastavat menüüvõimalust, sest see on hõlpsaim meetod midagi selgitada ilma pildi abita. Me soovitame kasutajatel uurida ka ise menüüsid ning proovida, millised võimalused avanevad hiire parema nupu klõpsuga trafarettidel.

## Kaasaaitamine &kivio;le

&kivio; on vabatahtlik projekt. Ka sinu panus on oodatud. Kui leiad tarkvara kasutades mõne vea, anna sellest palun teada menüükäsu Abi Saada vearaport... abil.

Teretulnud on kaastöö dokumentatsiooni, trafarettide, tõlgete ja mõistagi koodi enda osas. Kuidas oma panust anda, saab lähemalt teada &koffice;'i veebileheküljelt.