# &kchart;-håndbogen

## Indledning

&kchart; er et værktøj til at anskueliggøre numeriske data. Det kan bruges som et fritstående program med en enkel dataeditor. Men som en komponent i &koffice; tilbyder det en meget fleksibel integrering. &kspread; bruger &kchart;-komponenten til diagrammer. &kspread; kan betragtes som en meget kraftfuld datakilde for inddata til &kchart;.

Men indlejring er ikke begrænset til &kspread;. Et diagram i &kchart; kan indlejres i mange af komponenterne i &koffice;, såsom &kword;, &kpresenter; eller &kivio;.

Til en begyndelse kigger vi på &kchart;s brugergrænseflade, og hvordan det kan bruges som et fritstående program. Når vi er blevet bekendte med &kchart;, vil vi undersøge de diagrammuligheder det tilbyder sammen med &kspread;.

## Brugergrænsefladen

### Programmets hovedgrænseflade

Vi kigger på et enkelt eksempel for at lære &kchart; at kende. Langs af sted beskriver vi også brugergrænsefladen udførligt, så du lærer dig mange detaljer om komponenten.

Når du starter &kchart; som et fritstående program, får du den sædvanlige startdialog hvor du kan vælge mellem forskellige skabeloner eller indlæse eksisterende diagramdokumenter.

&kchart;s startdialog

Du kan vælge mellem forskellige måder at starte &kchart;. I venstre side ser du tre tilvalg. Nylige dokumenter, Diagramskabeloner og Åbn eksisterende dokument. Det første er til at åbne diagrammer der har været åbnet for nylig, det andet er til at lave et nyt diagram ud fra en skabelon og det tredje er til at åbne eksisterende diagrammer med en fildialog.

I dette tilfælde begynder vi med standardskabelonen. Vælg siden Diagrammer, i venstre side og derefter Bjælkediagram i hovedområdet med skabeloner. Normalt skal skabelonen allerede være valgt når du har valgt Diagrammer.

Hvis du bestemmer dig for altid at starte &kchart; med en standardskabelon, kan du også markere Brug altid denne skabelon.

Klik på knappen Brug denne skabelon i højre side, under skabelonforhåndsvisningen.

&kchart;' brugergrænseflade

Som du kan se, er der allerede en del eksempeldata tilgængelige. &kchart; tilbyder en standardværktøjslinje til at oprette et nyt diagram, gemme, indlæse og udskrive diagrammet. Den anden værktøjslinje tilbyder ikoner til at redigere data, indstille diagrammet eller bruge en indstillingsguide. Du kan også skifte mellem forskellige diagramtyper med resten af ikonerne. Bemærk at visse af typerne også har undertyper.

Menuen tilbyder de sædvanlige valgmuligheder, inklusive indstilling af genveje og værktøjslinjer, og sidelayout for udskrift.

Bemærk at dataredigering ikke er tilgængelig hvis du bruger &kchart; inde i &kspread;, eftersom al data sørges for af regnearket. Som fritstående program er dataeditoren en vigtig del af programmet.

### Diagramguiden

Guiden er i virkeligheden en meget nyttig del af &kchart; for hurtigt at indstille nogle grundlæggende tilvalg, såsom diagramtype og diagrametiketter i nogle få enkle skridt.

Du kan køre guiden når som helst. Den bevarer altid dine data og andre indstillinger. Du kan også ændre hver enkelt indstillingsskridt som du gør i guiden senere, uden at noget går tabt. I virkeligheden er guiden blot en måde at indstille nogle grundlæggende og vigtige tilvalg på en gang.

For at starte guiden, klikkes blot på ikonen i værktøjslinjen.

#### Skridt 0: Vælg datakilden

Guidens skridt 0: Datakilde

Det første skridt i guiden er at vælge selve datakilden. Hvis det markerede dataområde ikke stemmer med de data du vil have, så vælg data nu.

Inkludér celler som du vil bruge som række- og søjleoverskrifter, hvis du vil have med dem i diagrammet.

Gå derefter til næste skridt med knappen Næste >. Du kan også vælge Afslut i ethvert skridt hvis du allerede er tilfreds med indstillingen som hidtil er gjort.

#### Skridt 1: Vælg diagramtype

Guidens skridt 1: Diagramtype

Det næste skridt i guiden er at vælge selve diagrammets grundtype. Dette valg har størst betydning for hvordan data præsenteres. Derfor bør den vælges med eftertanke. Du kan senere ændre diagrammets type med ikonerne i værktøjslinjen uden at data eller indstillinger går tabt. Det anses i virkeligheden for at være normalt at prøve alle forskellige diagramtyper for at finde det som passer bedst.

I dette eksempel vælger vi Linjetypen. Afhængig af valgt diagramtype er forskellige tilvalg tilgængelige i følgende skridt.

Efter at have valgt type, kan du komme til næste skridt med knappen Næste >.

#### Skridt 2: Vælg undertypen

Guidens skridt 2: Diagramundertype

I tilfælde at at den valgte diagramtype har forskellige undertyper kan du vælge den i det andet skridt. Hvis diagramtypen ikke har nogen undertyper, springes skridtet automatisk over.

Hvis du senere bestemmer dig for at ændre undertype, kan du gøre det i en passende indstillingsdialog som vises senere.

Du kan simpelthen efterlade standardværdien og gå til næste skridt. Naturligvis kan du vælge hvilken som helst anden undertype hvis du ønsker det.

#### Skridt 3: Etiketter og påtegning, skrifttyper

Guidens skridt 3: Etiketter og påtegning

I det tredje skridt kan du angive teksten for diagrammets titel, akserne og påtegningen. Du kan også indstille den ønskede skrifttype i detalje for hver af disse.

#### Skridt 4: Akser

Guidens skridt 4: Akser

Det sidste skridt i guiden lader dig indstille diverse tilvalg for akserne og andre tilvalg, afhængig af diagramtype.

Du kan enten vælge Afslut for at acceptere valgmulighederne for dit diagram, gå Tilbage og ændre forskellige ting eller kassér blot alle tilvalg fra guiden ved at vælge Annullér.

Hvis du vælger Afslut, integreres alle valg i guiden i diagrammet og du kan fortsætte med at indtaste data og udføre nogen finjustering af diverse tilvalg.

Husk at diagramindstillingsdialogen har mange flere tilvalg tilgængelige, som vi beskriver senere.

### Dataeditoren

Dataeditoren kan nås ved at vælge Redigér Redigér data... i menuen, eller ved at klikke på ikonen i værktøjslinjen.

&dataeditor; i fritstående tilstand

Dataeditoren kan bruges til at angive alle værdier. Du kan også definere antal rækker og søjler.

Afhængig af diagramtypen har rækker og søjler forskellige repræsentationer. Hver række kan generelt anses for at være en dataserie eller et datasæt, mens hver søjle repræsenterer værdier for alle datasæt på et bestemt plads.

Datasættets navn kan ændres ved at klikke på rækkens overskrift (til venstre for den første søjle med værdier). Navnet på en søjle kan ændres ved at klikke på søjleoverskriften (ovenfor første række).

Antal rækker og søjler kan justeres for at passe til behovet. Efter version 1.4 er begrænsningen 16 rækker og 16 søjler elimineret.

### Diagramindstilling

&kchart; tilbyder mange indstillingstilvalg for diagrammet. De er tilgængelige i fritstående tilstand og ved indlejring i &kspread;.

Afhængig af diagramtypen du har valgt, er de tilgængelige tilvalg noget forskellige. Lad os vælge diagramtypen linje ved at klikke på ikonen i værktøjslinjen.

For at komme til diagrammets indstillingsdialog, vælg Formatér Diagram... i menuen eller klik på ikonen i værktøjslinjen. Du bliver muligvis nødt til at klikke på den højre eller venstre pil der er for oven i dialogen for at få alle sider frem, hvis bredden af dialogen er for lille.

#### Skift brug af række og søjle

Indstillingsside 1: Skift række og søjle

Den første indstillingsside kan bruges til at skifte tolkning af rækker og søjler. Normalt anses en række for at være et datasæt, og hver søjle indeholder de enkelte værdier i datasættene. Her kan du vælge at lade hvert søjle indeholde et sæt. Bemærk at selve værdierne byttes ikke om, men kun hvordan de tolkes.

#### Diagramundertype

Indstillingsside 2: Diagramundertype

Den anden side kan bruges til at vælge diagrammets ønskede undertype. De tilgængelige undertyper afhænger af diagramtypen, i dette tilfælde linjediagrammet. Visse diagramtyper har ingen undertyper i det hele taget, og i så tilfælde vises denne indstillingsside ikke. Du får også en forhåndsvisning af hver undertype.

Husk at diagramtypen kan vælges i værktøjslinjen, mens undertypen kan indstilles med denne indstillingsdialog.

#### Sidehoved og sidefod

Indstillingsside 3: Sidehoved og sidefod

På den tredje side kan du indstille diagrammets titel, undertitel og sidefod, hver med individuelle skrifttypeindstillinger.

#### Påskrift

Indstillingsside 4: Påskrift

Indstillingssiden for påskriften lader dig indstille alle påskriftens aspekter. Påskriften indeholder navn på alle datasæt med respektiv farve. Det er vigtigt for at identificere data i diagrammet.

Feltet Generelt indeholder påskriftens titel, som vises længst oppe i påskriftfeltet. Positionsfeltet kan bruges til at placere påskriften på diverse steder i diagrammet. Brug knappen i midten for at skjule påskriften.

Feltet Skrifttype kan bruges til at indstille forskellige skrifttyper for påskriftens titel og de enkelte indgange. Desuden kan du angive forskellige farver i feltet Farve.

#### Akser

Indstillingsside 5: Akser

Siden Akser indeholder indstillinger af diagrammets akser. Siden afhænger i stor udstrækning af hvilken diagramtype der er valgt. For linjediagrammet kan du indstille lineær eller logaritmisk skala, vise eller skjule gitteret.

#### Farver

Indstillingsside 6: Farver

På siden Farver kan du vælge farver for de individuelle datasæt. Du kan også angive farver for nogle generelle dele af diagrammet, såsom aksernes linjefarve og gitterets farve.

#### Skrifttype

Indstillingsside 7: Skrifttype

Siden Skrifttype kan bruges til at indstille forskellige skrifttyper såsom titler, akser, etiketter og så videre. Nogle af disse skrifttyper kan også angives på andre sider, men på siden Skrifttype har du dem alle på et sted.

#### Baggrund

Indstillingsside 8: Baggrund

På siden Baggrund finder du diverse tilvalg for at justere diagrammets baggrundsindstillinger. Du kan enten vælge forskellige baggrundsfarver, eller endog et baggrundsbillede.

#### Mere...

Denne korte oversigt over indstillingsvalgmulighederne giver dig en introduktion til indstillingsmulighederne i diagrammet. Den er ikke på nogen måde fuldstændig. Forskellige diagramtyper såsom Bjælke, Linje og Udsnit har yderligere specialiserede indstillingssider, og du er velkommen at tage et kig, prøve forskellige diagramtyper og kigge på de forskellige indstillingsmuligheder. Brug værktøjsvinkene og læs "Hvad er dette?" hjælpen. For at bruge "Hvad er dette?" hjælpen, klikkes blot på spørgsmålstegnet i navnelisten og derefter klikkes på indstillingssidens område som du vil have mere information om.

## &kchart; som fritstående program

Foregående kapitel beskriver brugergrænsefladen, diverse indstillingstilvalg, dataredigering og guiden i detalje.

Dette kapitel giver eksempler fra det virkelige liv på hvordan &kchart; kan bruges i diverse situationer som et fritstående program. Formålet er at give dig en vis forståelse for hvordan &kchart; virker og hvordan forskellige dele hører sammen med hinanden.

### Præsentér salgstal

#### Opvarmning

Det første eksempel som man ofte kan støde på i virkeligheden er at præsentere salgstal, eller i dette specielle tilfælde, overskud.

Antag at du ejer et firma som har tre hovedkategorier: salg, støtte og kurser, og at du vil præsentere overskuddet for disse kategorier over nogle år. At lave en grafisk statistik er helt sikkert en god idé. &kchart; kan hjælpe dig med det.

#### Kom i gang

Kør &kchart; og vælg Tomt arbejdsark.

Start med et tomt diagram

Klik på knappen Brug denne skabelon for at komme i gang. &kchart; viser et helt tomt dokument. Det er godt, vi behøver blot at indtaste en del data og gøre en del grundlæggende indstillinger for at få et pænt diagram.

Et tomt diagram

#### Få værdierne ind

Det første skridt, og formodentlig det vigtigste, er at få selve data ind i diagrammet. Dette kan nemt gøres med dataeditoren. Som sædvanlig har du adgang til dataeditoren ved at klikke på ikonen i værktøjslinjen.

Du bemærker at der ingen data er til stede. Bemærk også at antal datarækker og søjler er indstillede til den minimale værdi, som er 1.

Skriv nu blot de data ind som ses på næste skærmaftryk. Bemærk at du kan øge antal rækker og søjler med nummerfelterne i nederste venstre hjørne. Navnene på selve rækkerne og søjlerne kan ændres ved at klikke på dem.

Data

Klik blot på knappen O.k. når du er klar. Det viser et simpelt bjælkediagram.

Simpelt diagram uden finjustering

Læs videre for at udføre en del finjusteringer.

#### Finjustering

Nu skal vi udføre en del finjustering og tilføje en titel til diagrammet. Vi tilføjer også en pæn tredimensional effekt for bjælkerne.

Start indstillingsdialogen ved at klikke på ikonen i værktøjslinjen.

##### Titel

Tilvalg: Titel

Lad os begynde med etiketter. Gå til siden Sidehoved og sidefod og indtast en tekst som ligner skærmaftrykket ovenfor.

##### X-aksens skrifttypeindstillinger

Næste skridt er at gøre skrifttypen for x-aksen noget større. Du kan gøre dette på siden Skriftype.

Tilvalg: Skrifttype

Vælg tilvalget X-akse og klik på knappen Skrifttype.... Vælg en noget større skrifttype som på følgende skærmaftryk.

Tilvalg: X-aksens skrifttype

Bemærk at skrifttypestørrelsen er indstillet til Relativ. Det betyder at skrifttypen skaleres automatisk i forhold til den totale diagramstørrelse. Dette er meget nyttigt, og er i de fleste tilfælde det en almindelig bruger forventer sig.

##### Giv det et tredimensionalt udseende

Nogle typer diagrammer såsom Bjælke og Udsnit har yderligere en indstillingsside.

Tilvalg - 3D-parametre

For at få en tredimensional effekt i diagrammet, aktiveres helt enkelt 3D-bjælke.

Det er alt vi behøver for et diagram som ser rimeligt godt ud. Bemærk at mange af disse indstillinger også kunne have være gjort med guiden. Hvad du bruger er egentlig kun en spørgsmål om smag. Erfarne brugere udnytter formodentlig den fuldstændige dialog med tilvalg som vi brugte i dette eksempel.

Acceptér blot valgmulighederne ved at klikke på knappen O.k.

#### Endeligt resultat

Det endelige diagram ser ud som næste skærmaftryk.

Endeligt diagram

Du vil måske forstørre programvinduet for at se diagrammet i fuld størrelse. Bemærk hvordan skrifttyperne bliver større i forhold til diagramstørrelsen.

Der er naturligvis aspekter som yderligere kan forbedres ifølge din personlige smag. Forsøg for eksempel at gøre titlens skrifttype endnu større. Eksperiménter yderligere, og lær dermed stor del af &kchart;-programmet at kende.

Til sidst kan du gemme diagrammet i menuen Fil og afslutte &kchart; med Fil Afslut

#### Ekport til grafikformaterne: SVG, PNG, JPG, &chalk;, &karbon14;, Gimp og mere

Diagrammet kan også eksporteres som en grafikfil til yderligere behandling. Der er mange tilgængelige formater. Brug af enten PNG, SVG, JPG eller &chalk; vil formodentlig give det bedste resultat.

For at eksportere dit nuværende diagram vælges blot Fil Eksportér... fra menuen og så vælges det ønskede filformat fra filterfeltet.

## Brug af &kchart; i &kspread;

Udover fritstående brug, er &kchart; konstrueret til at bruges sammen med &kspread;. Dette kapitel beskriver hvordan diagrammer laves og forandres inde i &kspread;.

Husk at indlejring af &kchart; i &kspread; er en meget almindeligt brugt og godt implementeret facilitet, eksemplerne i dette kapitel skulle blot kunne få dig startet.

Så snart du har oprettet et diagram i &kspread; kan du få fuld udnyttelse af alle &kchart;'s funktioner ved at dobbeltklikke på diagramområdet. Dette er nødvendigt for at få adgang til alle de avancerede indstillingsmuligheder. Husk at dataeditoren ikke er tilgængelig når &kchart; er indlejret i &kspread;. Dette er selvfølgeligt idet &kspread; tjener, fra &kchart;'s synsvinkel, som en kraftig kilde til data.

Udskiftning af x og y er af særlig interesse når der arbejdes med &kspread;. Du kan udskifte fortolkningen af x- og y-akser i &kchart; i opsætningen af dataformatet, som der er nem adgang til via redigeringsmenuen eller den sammenhængsafhængige menu når der højreklikke på selve diagrammet. Som bemærket ovenfor skal du være indeni &kchart;-komponenten for at få adgang til disse indstillinger, hvilket kan gøres ved at dobbeltklikke på det indlejrede diagram i dit regneark.

### Plotning med &kchart;

For at plotte med &kchart;, når det er indlejret i &kspread;, gøres følgende:

Billede af værktøjslinjedialog

- Fremhæv den anden række tal.

- Klik dernæst på Diagram-knappen for at lave diagrammet.

- Vælg de tilvalg du ønsker fra diagram-guiden. Diagram-guiden vil dukke op efter du indsætter diagrammet.

Alle data kunne også laves ved at bruge to søjler i stedet for to rækker. Hvis søjler bruges, vil du måske ønske at skifte x- og y-akserne i &kchart;'s indstilling som beskrevet ovenfor.

For at lave et bjælkediagram for individuelle punkter, puttes tallene i en søjle, som vist nedenfor.

Billede af værktøjslinjedialog

Orienteringen af tallene afgør hvordan plottet bliver lavet.

- En række med tal definerer ordinaterne for et enkelt plot.

- En søjle med tal definerer højden af hver bjælke, i et bjælkediagram. Den afgør også størrelsen af udsnittene i et buediagram.

## Kommandoreference

### &kchart;'s hovedvindue

#### Fil-menuen

&Ctrl;N Fil Ny

- Opretter et nyt dokument

&Ctrl;O Fil Åbn...

- Åbner et dokument

Fil Åbn nylige

- Viser en liste af nyligt åbnede dokumenter

&Ctrl;S Fil Gem

- Gemmer diagrammet til nuværende fil. Hvis diagrammet endnu ikke er blevet gemt vises fildialogen.

Fil Gem som...

- Gemmer dokumentet, fildialogen bruges.

Fil Genindlæs

- Genindlæser dokumentet.

Fil Importér...

- Åbner et dokument med et vilkårligt understøttet format. Det oprindelige dokumentet bliver ikke ændret.

Fil Eksportér...

- Gemmer et dokument i et vilkårligt understøttet format. Det oprindelige dokument bliver ikke ændret. Du kan også vælge blandt mange billedformater såsom PNG, SVG, &chalk;, Gimp eller JPG.

Fil Send e-mail...

- Sender diagrammet som et bilag til en e-mail.

Fil Importér data...

- Importerer værdier far en CSV-fil (Comma Separated Values), meget ligesom CSV-import i &kspread;. Bemærk at du kan angive forskellige tilvalg og forskellige adskillere (ikke blot kommaer).

Fil Opret skabelon ud fra dokument...

- Lav en &kchart;-skabelon baseret på dette dokument.

&Ctrl;P Fil Udskriv...

- Udskriver dokumentet

  Sørg for at det rigtige udskriftssystem er valgt i afsnittet Udskriftssystem der bruges for øjeblikket:. Dette tilvalg ses efter at have klikket på Tilvalg >>-knappen.

Fil Forhåndsvisning af udskrift...

- Viser en forhåndsvisning af hvordan det udskrevne dokument vil se ud.

Fil Dokumentinformation

- Åbner en dialog hvori du kan indgive information om dit diagram.

  Denne dokumentinformation vil blive vist i &konqueror;'s filsøger som et værktøjsvink. Et værktøjsvink er en pop-op der viser indholdet af en fil når du flytter din mus henover filens ikon.

&Ctrl;W Fil Luk

- Lukker dette diagram.

&Ctrl;Q Fil Afslut

- Afslutter &kchart;

#### Redigér-menuen

Redigér Redigér data...

- Åbner &dataeditor;.

#### Menuen Formatér

Formatér Diagram...

- Åbner &kchart;s indstillingsdialog.

##### Indstilingsfaneblade

Dataformat...

- Bytter om på rækker og søjler (flipper x og y).

Diagramundertype...

- Ændrer arrangementet af bjælkegrafer.

Sidehoved & sidefod...

- Indtast de titler du vil have for din graf her.

Farver...

- Vælg farver for diagrammet, linjefarve, gitterets farve og aksernes titelfarver og aksernes etiketfarver her.

Skrifttype...

- Vælg skrifttypens stil og størrelse her. Serie-farver kan også vælges her. Serier refererer til de individuelle grafer. Hvert sæt af grafdata er en serie.

Baggrund...

- Angiv en farve eller billede som baggrund for diagrammet.

Påskrift...

- Ændr titel, skrifttype og position for påskriften. Farven på påskriften kan også ændres.

Sidelayout...

- Indstil sidens marginer her.

#### Opsætningsmenuen

Opsætning Værktøjslinjer

- Vis eller skjul diverse værktøjslinjer (Fil, Handlinger og Typer).

Opsætning Indstil genveje...

- Indstil tastaturgenveje for &kchart;.

Opsætning Indstil værktøjslinjer...

- Indstil &kchart;'s værktøjslinjer.

#### Hjælpemenuen

&help.menu.documentation;

#### Indstiller genveje

Menuen Opsætning Indstil genveje... lader dig indstille genvejstaster.

Nedenfor vises et eksempel på hvordan man indstiller en genvejstast for at åbne diagramguiden.

Billede af genvejsdialog

- Klik på Egen.

- Klik derefter på Primær genvej:.

- Tryk på `&Alt;&Ctrl;W` og dialogen skal forsvinde. Genvejstasten er nu indtastet.

Tryk nu på tasterne `&Alt;&Ctrl;W` for at åbne guiden.

#### Indstilling af værktøjslinjer

Opsætning Indstil værktøjslinjer... bruges til at tilføje yderligere knapper til værktøjslinjerne.

Billede af værktøjslinjedialog

- For at tilføje en knap til Fil-værktøjslinjen,

  Billede af værktøjslinjedialog

  sørg for at Fil <&koffice;> vises i dropned-feltet længst oppe.

- Klik på et af punkterne i det venstre felt. Dette punkt får nu en blå baggrund, som viser at det er valgt.

- Klik derefter på Højre pil-knappen for at placere den i ruden til højre.

- Klik på `Anvend` og klik så på `O.k.`

Det nye punkt skulle nu være i værktøjslinjen.

## Medvirkende og licens

&kchart;

Program ophavsret 1998-2005 &kchart;-holdet

Oprindelige forfattere:

- &Matthias.Kalle.Dalheimer; &Matthias.Kalle.Dalheimer.mail;

- Torben Weis weis@kde.org

Bidragydere:

- Laurent Montel lmontel@mandrakesoft.com

- Karl-Heinz Zimmer khz@kde.org

- Inge Wallin inge@lysator.liu.se

Dokumentation ophavsret 2002 &Jonathan.Drews; &Jonathan.Drews.mail;

Dokumentation ophavsret 2005 Raphael Langerhorst raphael.langerhorst@kdemail.net

&erik.kjaer.pedersen.credit; &underFDL; &underGPL;
&documentation.index;